Nemzeti Adó- és Vámhivatal
[bookmark: _Toc0]Öt százalékra csökkent a tűzifa áfája
2026. szeptember 15-én 5 százalékra csökkent a tűzifa áfája. Az 5 százalékos adókulcs alkalmazásának feltételeiről részletes szakmai tájékoztató jelent meg a NAV honlapján.
A kedvezményes áfakulcs a hasáb, tuskó, rőzse, köteg vagy hasonló formájú tűzifára (tűlevelű és nem tűlevelű fából) és a pellet, brikett vagy hasonló alakra tömörített, fűtési célú fűrészporra, fahulladékra és -maradékra vonatkozik.
A termékek pontos körét a jogszabály a megnevezés mellett vámtarifaszámra hivatkozással határozza meg.
A kedvezményes adómérték 2026. szeptember 15-étől alkalmazható.
A termékek pontos besorolásáról, a kedvezményes adókulcs feltételeiről és az alkalmazandó vámtarifaszámokról a NAV tájékoztatója ad részletes útmutatást.

